description: Производството на плодове и зеленчуци най-накрая расте, но пазарът на свежа продукция остава труден

title: Иска ли някой български домати

maintext:
© Цветелина Белутова
Субсидиите са онази невидима сила, която може с лекота да изтрие логиката, крепяща всеки пазар. Те са и моторът, който вече почти десетилетие не просто задвижва сектора на селското стопанство в България, но и чрез изкуствени стимули определя неговата посока на развитие. Например, ако субсидията за отглеждане на тикви е по-голяма или равна на разходите за него, производителите масово ще гледат тикви.Министерството на земеделието и храните избра да промени начина, по който използва този огромен лост за периода 2014-2020 г., като пренасочи пари към приоритетни производства: например плодовете и зеленчуците. Това вече дава резултати. През 2015 г. ръстът в отглеждането на плодове е 26%, а зеленчукопроизводството расте със 17%. Според данни, изнесени от министъра на земеделието и храните Десислава Танева, тенденцията се запазва и през 2016 г., като увеличението на площите с плодове е 52%, а при оранжерийното производство - 16%. Това нарастване не е свързано само с подпомагането. В България има традиции и почти оптимални условия за отглеждането на някои плодове и зеленчуци. Секторът също така има значителен експортен потенциал и работи основно за преработвателната индустрия, която изнася продукти с по-висока добавена стойност.Но на вътрешния пазар българските зеленчуци и плодове все така не могат да преборят гръцкото, турско, полско, италианско и македонско производство. Основната причина са по-ниските цени на вноса (виж графиката). За разликата в стойността на българските спрямо вносните плодове и зеленчуци, признават и самите фермери. Като основна причина те сочат по-високите си производствени разходи и неравенството в размера на субсидиите спрямо колеги от ЕС, с които работят на един и същ пазар. Другите проблеми са големият сив сектор и липсата на силни организации на производителите, които могат да предложат големи количества еднородна продукция. Търговците пък имат свои причини за недоволство от българските производители: опаковките и съхранението са на много ниско ниво."Клиентите като цяло търсят най-ниската цена, разбира се, има и такива, които предпочитат българските стоки в сезона им, но най-важна си остава цената", разказва търговец от борсата в Слатина, пожелал името му да не се споменава. Дори в това време на годината, когато се събира местната продукцията и започва най-активната й търговия, цените на българските стоки изпреварват значително вносните (виж графиката). Това показват официалните данни на Държавната комисия на стоковите борси и тържищата, през който канал минава една голяма част от търговията (виж графиката). "Сега най-много внос продаваме от прасковите, защото българската върви 1.10 -1.40 лв., а гръцката по 0.60 - 0.80 лв. Вносни са ни и дините, пъпешите и гроздето", обяснява търговецът. Доматът, по думите му, е на идентични цени, но българският стига до крайния клиент оскъпен заради многото прекупвачи по веригата. По-скъпи са и българските гъби. "Гъбата от Полша е 1 евро тарелката, от тук излиза от производителя на 2.20 лв., след опаковане и с надценката на търговеца е 2.50 лв., за какъв потенциал на местните продукти да говорим", казва Владимир Виденов, търговец на зеленчуци. Той смята обаче, че има и такива български потребители, които предпочитат да консумират местните плодове и зеленчуци, защото вярват, че са по-качествени или просто имат любими сортове.Не е изключено обаче такива клиенти да попаднат в капана на недобросъвестни търговци, които им представят гръцката или македонска стока за български продукт. Друг търговец на едро от Слатинската борса обяснява, че не работи с местните плодове и зеленчуци поради няколко причини. Първо, големите градинари и овощари, които могат да предложат търсените от пазара разфасовки в индивидуална опаковка и да предложат стока с добър търговски вид, не са много на брой и са започнали да работят директно с големите търговски вериги. Второ, много от малките производители въобще не предоставят документи, не са регистрирани по ДДС и упражняват дейност в сивия сектор, а проверките при търговеца са сериозни и той не може да си позволи да продава такава стока.


description: Как се стигна до спирането на TВ7, Google представи четири нови рекламни услуги, списанието Rolling Stone вече е с нов съсобственик, а Unilever има нова стратегия за запазване на позициите си на пазара

title: Седмичен бюлетин за маркетинг и реклама (28 септември)

maintext:
Спирането на телевизията миналата седмица отново насочи вниманието към медийния регулатор. Дори и СЕМ да не е бил воден от желание да заглуши ефира на телевизията по политически съображения, истината е, че институцията става жертва на собственото си решение в продължение на близо половин година да протака решаването на казус, провокирана именно от страха на управляващите да не бъдат обвинени в цензура.
Съмненията за ТВ7 са, че тя си отива така, както беше създадена - по политическа команда. Сигналът на канала беше спрян в пика на атаката на медиите, близки до Делян Пеевски, които обясняват как Цветан Василев се готви за реванш, като най-общо казано работи за свалянето на Бойко Борисов.
Повече по темата
тук.
NEXT-DC е агенцията, която
спечели убедително тазгодишното издание на най-големия рекламен фестивал в България ФАРА
, който приключи преди две седмици под мотото "Трансформация". Агенцията събра общо седем златни, пет сребърни и пет бронзови награди. Досега NEXT-DC два пъти са печелили наградата на ФАРА "Медийна агенция на годината" - през 2013 г. и 2014 г. Компанията не е част от международен комуникационен холдинг, а е създадена през 2010 г. от Мария Тодорова, преди това дългогодишен творчески директор в Ogilvy Sofia. Първоначалният й фокус е изцяло в дигиталните комуникации, а в последните години агенцията разшири портфолиото си от услуги и разрасна екипа си до 18 души. Сега NEXT-DC работи с някои от най-големите рекламодатели, сред които Heineken, "Теленор" и "Лидл България", а приходите й за 2015 г. са малко над 1.15 млн. лв. по данни от Търговския регистър. Разговаряхме с основателката на NEXT-DC Мария Тодорова и творческия директор на агенцията Момчил Захариев за пътя на агенцията до голямото отличие на ФАРА и в какви посоки им предстои да се развиват.
Повече
тук.
Фотограф: Arnd Wiegmann
Целта на интернет гиганта е да се превърне в предпочитания от рекламодателите рекламен канал, измествайки позициите на телевизията. Google представят новите си услуги с призива "Купувайте нашите реклами, вместо телевизионните, където липсва възможност за проследяване, и наистина вижте колко добре работят те", пише AdWeek.
Първото нововъведение е насочено към измерването на интереса на потребителите към различни брандове през видеата, които гледат. Услугата Brand Lift е подобрена и вече може да бъде сравнено колко пъти хората търсят допълнителна информация в Google или Yоutube след като са изгледали видеореклама в Yоutube, в сравнение с това колко често търсят информация след изгледана телевизионна реклама.
Вторият подобрен рекламен инструмент от Google са мобилните реклами, които стават все по-свързани с мястото, на което се намира потребителят. Вече могат да включват адрес, навигация в Google Maps и снимки. Добавените услуги биха помогнали на рекламодателите да таргетират точната аудитория и според местоположението.
Google иска да се фокусира и върху предоставянето на данни за офлайн ангажираността на потребителите. Интернет гигантът заяви, че може да проследи с близо 100% точност посещенията във физически магазини. Според проучвания около 30% от потребителите със смартфони, които са посетили сайта или мобилното приложение на даден ритейлър, си купуват нещо от негов магазин в рамките на 24 часа.
Четвъртата услуга е ретаргетиране (избиране на потребители според техния профил и поведение) през няколко мобилни устройства. Така например една реклама може да се покаже сутринта на таблета, на обяд на смартфона, а вечерта на десктоп устройството на потребителя.
Повече
тук.
Социалната платформа ще си партнира с редица компании, за да предостави на рекламодателите подробни данни за ефективността на рекламните кампании и възвръщаемостта на инвестициите им. Част от обявените партньори на Facebook са Nielsen Catalina Solutions, Oracle Data Cloud и Visual IQ. Целта на сътрудничеството е данните да бъдат по-точни и да обединяват онлайн и офлайн потреблението. Така например Facebook и Nielsen Catalina Solutions ще предоставят информация на рекламодатели за това как онлайн кампаниите им във Facebook и Instagram дават резултат за реалните покупки във физическите им магазини. С Oracle Data Cloud пък ще извличат данни за това колко склонни са потребителите да купят даден продукт след като са видяли или не рекламата му. Социалната платформа ще обърне и специално внимание на информацията, която се извлича от мобилната реклама, измервайки ангажираността на потребителите и кликовете им към мобилните приложения на рекламодателите. В мобилния сегмент Facebook ще си партнира с компаниите Adways Inc., AppsFlyer, Apsalar и CyberZ.
Повече
тук.
Основателят на емблематичното американско списание Джан Уенър продаде 49% дял от Rolling Stone на сингапурския музикален стартъп BandLab. Целта на сделката е компанията съсобственик да помогне за разрастването на изданието и на пазара в Азия. BandLab е онлайн платформа, която свързва създатели на музикално съдържание с техни фенове. Стартъпът няма да има контрол върху съдържанието на Rolling Stone, а ще ръководи дъщерно дружество с основен фокус върху организиране на събития на живо и мърчандайзинг. "Нашето стратегическо партньорство има за цел да разшири бранда в нови области, които не са били основна част от дейността ни в миналото", казва Уенър, цитиран от AdAge. През последните няколко години с развитието на онлайн медиите, списанието изгуби част от аудиторията и рекламодателите си, но чрез сделката Rolling Stone ще се постарае да възвърне позициите си на печатния пазар.
Повече
тук.
Американското медийно издание започва мащабната си експанзия с телевизионния си канал Viceland първо във Великобритания. Той ще бъде насочен към т.нар. millennials потребители, или хората на възраст между 15 и 35 години. Viceland ще цели 20% от съдържанието на медията да бъде локално, а останалите предавания да бъдат с интересна международна тематика. Към момента рекламодателите, които са подписали договор с компанията във Великобритания, са Nestle, Kellogg's, Cadbury през деня и British Airways, Heineken и Samsung в прайм тайм-а.
Миналата година Vice Media обяви мащабна експанзия с фокус върху разпространението на новия си кабелен канал Viceland до редица нови пазари.
Повече
тук.
Новата стратегия на британското издание е да привлича аудитория както с новинарски и информационни видеа, така и с лайфстайл публикации. Това разширяване на видеосъдържанието, зад което стои екип от 30 човека, води до положителен резултат. Според данни на The Telegraph потребителите гледат два пъти повече видеа, като най-голям ръст в интереса наблюдават при съдържанието, насочено към мъжката аудитория. Потребителите могат да намерят лайфстайл видеа на теми от магически трикове до дегустация на уиски. Съдържанието зависи от основната тематика на канала. Така например в категорията "Красота" дамите могат да открият видеа за различни трикове за разкрасяване. Колкото повече трафик генерира The Telegraph, толкова по-голям интерес представлява за рекламодателите да рекламират в медията и да достигнат до желаната аудитория.
Повече
тук.
Използването на виртуалната реалност от медии и рекламодатели повдига много въпроси, свързани с това дали потребителите са готови да инвестират, за да имат достъп до нея. За да се възползват от новата технология, те трябва да се снабдят със специални очила, а колкото повече хора ги притежават, толкова по-вероятно е виртуалната реалност да стане част от ежедневието ни. Според изследване на Nielsen, направено сред 8 хил. потребители, близо една четвърт от тях възнамеряват да използват виртуалната реалност в следващата една година и да си купят необходимите очила. Около 20% от потребителите пък споделят, че нямат намерение да я пробват, но след като разберат малко повече за основите на технологията, признават, че вече проявяват интерес към нея. Изследването на Nielsen показва, че от виртуалната реалност са заинтригувани и потребители, които държат на висококачествените премиум продукти и услуги, за които са склонни да платят и премиум цена.
С промяната на потребителските навици и предпочитания компанията се опитва да бъде една крачка пред тенденциите на пазара. По време на лекцията си, част от конференцията Transition conference, Кийт Уийд, маркетинг директор на Unilever, цитиран от DigiDay, разказва как компанията планира това да се случи. Той посочва първо изместването на фокуса от Юг на Изток. "До 2020 г. Азия ще притежава 42% от световния БВП, до 2030 г. се очаква делът да достигне 54%", казва той. Затова и офисът на Unilever в Мумбай е по-голям от този в Лондон. Според Уийд маркетингът се превърна от "маркетинг на хората" към "маркетинг с хората", а бъдещето му е да бъде за хората. "Трябва да го върнем към положението, в което той служи на хората, нещо което се изгуби през годините", допълва той. Един от примерите за това са последните кампании на Dove, насочени към дамите. Кийт Уийд съветва компаниите да си партнират със съвременни лидери на мнение, защото по този начин ще могат лесно да се разраснат и да достигнат до хората. Според него е изключително важно брандовете да бъдат социално отговорни, защото "няма как да имаш здрав бизнес в нездраво общество", казва той, цитиран от DigiDay.
Повече
тук.
Френският бранд за луксозни бижута използва платено редакционно съдържание или т. нар. Native ads, за да анонсира отварянето на новия си магазин в Ню Йорк. Компанията се договори с The New York Times и Business Insider, като основната й цел беше да привлече вниманието на потребителите онлайн. Изданията представиха информация за проекта по реставрацията на магазина, който е отнел близо 2 години. Платеното съдържание включва и кратка историята на Cartier, като всичко това е разказано в снимки и 360-градусови видеа. По този начин компанията цели да ангажира читателите с бранда и да представи развитието до момента, без да се забравя историята му.
Повече
тук.
Медийната агенция
обяви
свободна позиция за
обяви свободна позиция за
Ако искате да получавате информация за най-важното от сектора на маркетинга, рекламата и PR-а, може да се абонирате за седмичния ни е-бюлетин тук. *Информация за корпоративни новини, кампании, предстоящи събития и свободни позиции в областта на PR, маркетинг и реклама можете да изпращате на редакционния ни e-mail: media@capital.bg

fasttext_language: bg


description: Запасите в САЩ изненадаха анализаторите, понижавайки се с 12,1 млн. барела през миналата седмица. Това е най-голямото подобно изменение от средата на...

title: Петролът поскъпва заради по-силно търсене

maintext: Запасите в САЩ изненадаха анализаторите, понижавайки се с 12,1 млн. барела през миналата седмица. Това е най-голямото подобно изменение от средата на 80-те години, пише Reuters. В следствие на това американският лек суров петрол поскъпва с 1.78% до 46.32 долара за барел, а при сорт Брент покачването е с 1.44% до 48.69 долара.При ценните метали, златото поскъпва с 0.20% до 1 351.85 долара за тройунция, а среброто добавя 0.73% до малко под 20 долара.Информацията е актуална към 10:45 ч.


description: Влад Еллис, изпълнителен директор на софтуерната "Спидфлоу България"

title: Преместването на част от дейността ни в България оправда очакванията ни

maintext:
© Капитал
Преди малко повече от година украинската софтуерна компания Speedflow group премести офисите си и една част от служителите си от Одеса и Харков в Пловдив. България беше избрана след проучване и в конкуренция с други държави в региона и най-вече заради сигурността, инфраструктурата и кадрите. Причината да се изнесе от Украйна пък е конфликтът с Русия и несигурността, която създава той - Одеса е в непосредствена близост до Крим, който беше анексиран от Москва. За бизнеса и дали са оправдани целите на преместването разговаряме със собственика на компанията и изпълнителен директор на "Спидфлоу България" Влад Еллис.
Speedflow
group
ме
ме
Ние сме избор №2 или №3 като сервиз провайдър на големи компании в далекосъобщенията като
,
Austria
Telenor
"Спидфлоу България" ЕООД е т.нар. софтуер сървиз - това са различни дейности, които са съобразени със спецификите на клиента и на регулаторните изисквания на национално и международно ниво.
-35
- Все още нямаме пълна финансова година работа в България, не сме направили първия си счетоводен годишен баланс, но е ясно че засега
"Спидфлоу България" не е източник на доходи, а е източник на разходи. Инвестицията е на фирмата майка от Великобритания
Ltd
.
По договор с нея тя инвестира, а "
Спидфлоу България" ЕООД извършва дейност. Стойността на инвестицията вече надминава 1 млн. евро. Това е капитал, вложен в инфраструктура - имаме петгодишен договор за наем на офиси, в техника, в легализация на документи на служителите, в заплати.
Засега в България ние нямаме продажби, имаме само покупки и тяхната стойност съвпада с инвестираните тук средства. Нямаме банкови кредити и работим със собствения си оперативен капитал. Според нашите одитори в Англия нашият бизнес тук вече е толкова отворен и на светло, че можем да станем публична компания и да пуснем акции на борсата. Но засега нямаме такива намерения.
- В много голяма степен да. Ще започна с екипа. В него имаме 12 български специалисти, както и 40 украински. Право за постоянно пребиваване в България имат над 60 украински софтуерни специалисти на, но не всички са постоянно тук. Това беше част от уговорката със служителите. Наели сме един цял етаж от нов бизнес център в Пловдив, като в момента използваме половината от него. Другата половина ще поеме разширението на екипа ни. Продължаваме да следваме основния си предмет на дейност: изработвасофтуерни продукти за големи телекомуникационни компании в САЩ, Азия и Европа.Извършвапълния бизнес цикъл - производство, поддръжка и продажби на двуезични системи за телеком оператори, както и бекофис системи за тях.Deutsche Telekom, Vodafone, OrangeTelekomи др. Второто направление от дейността на- Пазарите не са променени. Преместването на част от екипа в България преследваше важна цел - да бъдем по-близо да нашите европейски клиенти. Клиентите ни идват тук на бизнес срещи и за оперативна работа безпроблемно, което не можем да кажем за предишната си работа в Украйна. До 2014 година нашите два оперативни офиса се намираха в Украйна - в Одеса и Харков, но чувството за несигурност и външна заплаха ни подсказа решението да преместим колкото се може повече служители в България.Около 30на сто от клиентите ни са компании от ЕС, още толкова са от САЩ и Канада, в Катар и Близкия изток - около 20-25 на сто, и останалите 5-10 на сто са от Индия. Индийските клиенти са фирмената ни гордост, защото Индия се смята за №2 в света като производители на софтуер. Ако използваме българската поговорка - ние продаваме на краставичар краставици. И то много качествени. Точно затова пазарът ни в Индия расте. Имаме вече и първия си български клиент - транспортна фирма, за която създадохме софтуер.Speedflow Communications


description: До края на 2016 г. може да паднат ограниченията пред EIB за "гранично" инвестиране.

title: В ЕС обмислят "отбранителни облигации" за общи военни проекти

maintext:
ЕС иска да може да действа, когато САЩ не желаят да се използва НАТО.
Ръководни органи на Европейския съюз смятат, че дошло времето за централизиране на инвестициите и поръчките в отбрана на страните членки и за целта се работи и по план за емитиране на т.нар. европейски отбранителни облигации.Това съобщи Financial Times, цитирайки зам.-председателя на Европейската комисия Юрки Катайнен. Пред изданието той разказва за идеите с подобен инструмент държави - членки на ЕС, да набират капитал от пазарите и да финансират съвместни покупки на активи, създадени на територията на съюза.Става дума за дронове, кораби, защита на компютърните мрежи, допълва финландецът в интервюто. Инициативата се съживи след референдума на британците, решили да напуснат ЕС. Германия вече се обяви за "Шенген за отбрана" и заедно с Франция представи план за ново сътрудничество в отбраната в ЕС, в случай че доминираният от САЩ съюз НАТО реши да не се намесва в определена криза. От страните в ЕС ще се очаква да обединят милиарди евро разходи, включително за да подсилят киберзащитата и външните си граници.Идеи идват от различни посоки, включително от членове на Вишеградската група. В годишната си реч пред европарламента в сряда председателят на еврокомсията Жан-Клод Юнкер обеща до края на годината да се създаде европейски фонд за отбрана. Темата ще бъде и сред обсъжданите в петък в Братислава на Европейския съвет на лидерите на 27-те (без Великобритания), където ще се обсъжда бъдещето на съюза след оттеглянето на ключов негов член."Това не означава, че ЕС ще стане глобален воин", обяснява Катайнен, бивш премиер на Финландия. Думите му опитват да успокоят страни като неутралните Ирландия и Австрия, но също така и Полша и Словакия, които имат резерви към инициативата."Сигурността винаги е била сфера на отговорност на националните правителства, но реалността се променя. За да защитим принципите на единната монетарна система, свободното движение и за да браним ценностите на либералната си демокрация, като имаме предвид и променящото се естество на заплахите, ЕС и Европа би трябвало да сторят повече."По думите му е недопустимо да се говори за защита на гражданите и свободите от тероризъм, а в същото време да се очаква 30 полицаи да охраняват външна граница или при всеки граничен проблем да започват молби за изпращане на дрони и самолети.Катайнен смята, че на първо време – вероятно още тази година - трябва да бъдат премахнати ограниченията пред Европейската инвестиционна банка да влага средства в отбранителни проекти, а не изключително в инфраструктура. Не става дума да се финансира купуването на оръдия или танкове, а на иновативни проекти на границата между цивилна и военна употреба, обяснява той.Отбранителните облигации са средносрочен проект. За целта трябва да се изгради структура, подобна на фонда за финансова стабилност в еврозоната, който да позволи на държавите членки да събират на едно място средства и да набират средства от капиталовите пазари за отбранителни проекти.Според Катайнен от такъв фонд ще може да се купуват активи от типа на дронове, кораби, технологии за киберзащита или космически средства, които организация на ЕС ще може да поръчва, управлява и използва на цялата територия на съюза.Друга възможност е съвместното обявяване на поръчки за по-скъпа техника като хеликоптери и самолети, които да се използват от военните на няколко държави.В началото на седмицата Франция и Германия представиха своя инициатива за отбранително сътрудничество в ЕС, включително нов военен щаб и възможности за бързо разполагане на сили в чуждестранни мисии.Минстрите Урсула фон дер Лейен и Жан-Ив льо Дриан излагат идеите си върху документ от 6 страници, съобщиха Sueddeutsche Zeitung и Le Figaro. Според тях в бъдеще мисии на ЕС като борбата с трафиканти на хора в Средиземно море или с пиратите край бреговете на Сомалия би трябвало да се ръководят от общ щаб, а не на ротационен принцип от страна член. Освен това Европа се нуждае от команден център за координиране на медицинската военна помощ, логистичен център за споделяне на стратегически активи (например товарни самолети) и обмяна на спътникова разузнавателна информация.Eurocorps - базираната в Страсбург военна част на Германия Франция, Белгия, Люксембург, Италия и Полша – може да стане ядро на евентуални сили за бързо реагиране, използвани с решение на Европейския съвет.Оперативна готовност за действие би трябвало да имат и тактически бойни групи, съставени от няколко страни членки.Фон дер Лейен и Льо Дриан призовават още за общ бюджет на ЕС за съвместни поръчки за военен транспорт, придобиване на спътникови системи и разузнавателни дронове под координацията на Европейската агенция за отбрана в Брюксел.Логично е да последват още Европейска военна академия или поне да има курсове за отбрана на ЕС във военните училища на страните членки.Френско-германският документ предвижда реализирането на инициативата да започне само от група желаещи, а след това да се присъединят и други държави от ЕС.Френски източници на агенция "Франс прес" смятат, планът може да бъде задвижен до 2017-2018 г.


description: Въвеждането на високите технологии може да смекчи регулационния удар

title: Дигитализацията на инвестиционните банки може да увеличи печалбите им с 20 - 30%

maintext:
Една трета от инвестиционния банков сектор има миноритарен дял в поне една фирма за финансова технология
© MIKE SEGAR
"Възможностите стават все повече и най-накрая виждаме желанието на банките да приемат неща, които не биха направили в миналото", казва Матю Лемерле, ръководител на отдела за инвестиционни банки в McKinsey. Проучването, основано на данни от 175 банки и интервюта с над 200 директори, предвижда въвеждането на технологиите в банките да доведе да намаляване на разходите с една четвърт в целия сектор. Той стига до заключението, че стартъпите, които се занимават с финансова технология, са повече приятели, отколкото заплахи към инвестиционните банки. Една трета от инвестиционния банков сектор има миноритарен дял в поне една фирма за финансова технология.
Потенциалните плюсове от технологията са рядко светло петно в иначе негативния откъм прогнози доклад за сектора. Възвръщаемостта на капитала продължава да бъде средно 10%, както беше и през изминалата година. Въпреки това 10-те най-големи инвестиционни банки са се представили под очакванията, като средно те са имали възвръщаемост на капитала само 7%. Общите приходи на първите 10 банки намаляват за трета поредна година. Петте най-големи европейски инвестиционни банки имат средна възвръщаемост едва 5%, което е наполовина от резултатите на петте най-големи американски конкуренти.
Дигитализацията на инвестиционните банки може да увеличи печалбите на сектора с 20 до 30% през следващите три години, показват данните от проучване на консултантската компания McKinsey. Според тях дигитализацията може да смекчи удара от бъдещите регулационни промени. Чрез повече електронна търговия и възлагането на повече дейности към външни изпълнители банките могат да съкратят голяма част от разходите си. В същото време облачната технология и все по-умните машини могат да доведат до нови възможности за увеличение на приходите, съобщава Financial Times.Проучването на McKinsey показва, че дигитализацията на дейността на банките може да доведе до увеличение на приходите в сектора с 4 до 12% чрез по-добра връзка с клиентите и по-добро управление. Разбира се, има и рискове, които могат да свият постъпленията им. Докладът дава за пример инвестиционна банка, която използва нарастващите възможности на облачните услуги, за да спести времето, нужно за правилно ценообразуване.


description: Пазарите остават нервни на фона на противоречивите сигнали от монетарните институции и възможността за изненади. В Япония основният индекс Nikkei 225...

title: Азиатските индекси се понижиха в очакване на срещата на Японската банка

maintext: Пазарите остават нервни на фона на противоречивите сигнали от монетарните институции и възможността за изненади. В Япония основният индекс Nikkei 225 се понижи с 0.16%, след като се появиха слухове, че централната банка на страната може да снижи още отрицателните лихви в икономикaта на срещата си в сряда. Подобна беше загубата и в Хонконг, където индексът Hangseng се прости също с 0.16%. На Уолстрийт индексите останаха почти без промяна в понеделник, като Dow Jones 30 загуби скромните 0.02%, а Nasdaq 0.18%.Информацията е актуална към 9.20 часа


description: Изложба в СГХГ поглежда човека в социализма отвъд клишетата

title: Следобедът на един художник

maintext:
Илюстрация Румен Гашаров – "Час пик" (1979)
Увеличаване Румен Гашаров – "Час пик" (1979)
Смаляванеа>
"Следобедът на една идеология" в Софийска градска художествена галерия поглежда към работата на художници, творили във времето на социализма в България, но с целта да представи повече от вътрешния им свят и как те описват средата, в която живеят. Изложбата открива на 16 септември от 18 ч.
Куратори са Георги Лозанов и писателят Георги Господинов, а събитието е част от дългосрочния проект "Другото око", което дава възможност на личности от различни области да представят своя собствен "непрофесионален" поглед към архива на СГХГ.
Сред включените автори са Любомир Далчев, Иван Кирков, Васка Емануилова, Павел Койчев, Галин Малакчиев, Атанас Яранов, Димитър Казаков, Милко Божков, Любен Зидаров, Андрей Даниел, Недко Солаков, Вихрони Попнеделев, Станислав Памукчиев, Текла Алексиева, Ванко Урумов. Целта на Лозанов и Господинов в "Следобедът на една идеология" е да изследват дали творбите могат да съставят една социология и антропология на времето, в което са създавани.
Илюстрация Вихрони Попнеделев – "След работа" (1983)
Увеличаване Вихрони Попнеделев – "След работа" (1983)
Смаляванеа>
"Революциите, превратите, убийствата се случват рано сутрин или късно вечер. Следобедът е ничията земя между деня и нощта", пише Господинов в каталога към изложбата, който ще излезе едновременно в двуезично издание на английски и на български език. "В експозицията ни интересува не толкова директната пропаганда и полагане в класическия соцреализъм. Изследваме по-скоро убежищата на всекидневието, слабите места на идеологията, нейния следобед. През цялото време не ме напусна усещането за една особена меланхолия и неслученост. Тъга и забавяне, леко оттегляне, встрани от магистралния ентусиазъм на държавата, който впрочем също неспасяемо спихва в късните
70 и
80."
Илюстрация Иван Кирков – "На сянка" (1975)
Увеличаване Иван Кирков – "На сянка" (1975)
Смаляванеа>
Селекцията е опит да се надникне какво се случва с обикновения човек. "Когато е слязъл от скелето, излязъл от лабораторията, човекът след работа. Неделният човек. Човекът на спирката. Човекът в работническия рейс на връщане като при Дочев и Попнеделев. Седящите "на сянка" в кафенето като при Иван Кирков. Седящият в празното на стаята. Да видим това всекидневие (ако го има, ако са го "пуснали") през конкретните реалии на града, автобуса, прозореца, стаята, кафенето, трапезата. През невидимото дете на социализма, както се явява при Буков и Гашаров. През следобеда на една идеология, която никога не е имала ясна представа какво да прави с човека след работа, с човека на свечеряване. "
"Следобедът на една идеология" е в СГХГ до 27 ноември.


title: Първият фестивал за е-спортове в България Game Evolution

maintext:
3/21
Освен деца и младежи, на фестивала имаше и много родители. Според Димитър Александров, главен организатор на събитието, една от основните цели на Game Evolution е да разбие пред по-старите поколения мита, че геймингът е нещо лошо.


description: Образователно-индустриален борд ще координира и помага за връзката между училищата и компаниите

title: Пловдивският бизнес инвестира в образованието с пилотен проект

maintext:
Пловдив успя да развие индустрията си, привлече близо 120 компании в "Тракия икономическа зона" и регистрира нарастващ интерес от чуждестранни инвеститори
© НАДЕЖДА ЧИПЕВА
Пловдив успя да развие индустрията си, привлече близо 120 компании в "Тракия икономическа зона" и регистрира нарастващ интерес от чуждестранни инвеститори
Пловдив ще бъде първият град в България, в който ще работи образователно-индустриален борд. Неговата цел ще е да осигурява адекватни кадри за промишлеността, като съобразява приема и адаптира учебните планове на професионалните гимназии към нуждите на регионалния бизнес. Бордът също така ще подкрепя конкретни партньорства между работодатели и професионални гимназии и ще приема заявки на работодатели за обучение на средни специалисти.
Пилотният проект бе обявен с меморандум за сътрудничество "Инвестиции в образованието за бизнеса в Пловдив", който бе подписан в четвъртък в Града под тепетата. Подписи за създаването на образователно-индустриалния борд поставиха министърът на образованието Меглена Кунева, кметът на Пловдив Иван Тотев, управителят на "Тракия икономическа зона" инж. Пламен Панчев и Георги Стоев - управляващ съдружник на организацията "Индъстри уоч". И четирите страни ще имат представители в него.
Медиен партньор на този пилотен проект е вестник "Капитал".
Икономическата логика
Икономическата логика на проекта за сътрудничество идва от факта, че Пловдив успя да развие индустрията си в годините след 1999 и през 2016 година е с 5% безработица при 8% средно за Пловдивска област, с привлечени нови 120 компании в "Тракия икономическа зона" и с нарастващ интерес от чуждестранни инвеститори, но при очевиден недостиг на кадри. Проучванията на "Индъстри уоч" показват, че потребностите на града за следващите 2 години ще бъдат от над 1000 инженери и IT специалисти и от над 2000 индустриални специалисти със средно образование. По тази причина градът започна да подбира инвеститорите, на които да оказва подкрепа, като предпочитанията се насочиха към индустрии с по-голяма добавена стойност и по-висока работна заплата.
Сътрудничество с общината
"Общините в България се конкурират в привличането на специалисти, докато нашият подход е да си сътрудничим със съседните ни 9 общини, където могат да бъдат позиционирани нови производства", каза кметът Иван Тотев. Той припомни, че градът не се примирява с демографските проблеми и от 2016 г. по специална програма, финансирана от община Пловдив, привлича за обучение студенти от Украйна. В момента в Пловдив учат 40 000 студенти.
Тотев описа "втората вълна" инвеститори като компании, които не се нуждаят от безработни, на които да дадат ниска работна заплата, а като технологични компании, които търсят кадри, добавящи повече стойност. Според проучване на "Индъстри уоч" Пловдив започва да става притегателен център за млади чуждестранни специалисти, които тук намират шанс за по-високи професионални позиции в мултинационални компании.
КАРЕ
Институционална подкрепа
"Убедена съм, че пловдивският модел може да бъде приложен и в други региони на България, но именно тук най-лесно можем да убедим родители и ученици, че си струва да учат в някои от професионалните гимназии, които в България са общо 83" - каза министър Меглена Кунева. Тя обяви и институционалната подкрепа за проекта - в министерството на образованието се създава дирекция "Професионално образование и обучение". По информация от ведомството през 2016 година в страната ще бъдат обучавани нови 23 000 средношколци, 10 000 от които са записани в професионалните гимназии и ще навлязат в бъдещата си кариера с усвоена професия.


description: Компаниите за набиране на персонал вече са започнали да търсят квалифицирана работна ръка и мениджъри от България, Унгария и Румъния

title: Автоиндустрията премества развойните си центрове от Великобритания към Източна Европа

maintext:
Renault има производствена и развойна дейност в Румъния, където за компанията работят 16 хил. души
© LOUAFI LARBI
С намирането на екипи от Източна Европа се е заела DHR International, която работи в 25 страни. Информацията от компанията за набиране на персонал е, че търсенето на нови възможности в Източна Европа се е засилило след референдума, особено сред производителите на коли, които вече си правят сметка колко би им струвало да нямат достъп до единния европейски пазар и да останат във Великобритания. По данни на DHR работната ръка в Източна Европа е с 40% по-евтина от тази на запад. Автомобилните компании също така желаят част от специалистите с опит от Великобритания да се преместят в новата бизнес локация на компанията.
Правителството на Япония вече предупреди премиера на Великобритания Тереза Мей, че е възможно големите японски корпорации да напуснат страната, ако изгубят своите привилегии, идващи предимно от достъпа до пазара на Европейския съюз. В документа, представен на срещата на Г-20 в Китай по-рано този месец, се посочват определени изисквания от японския бизнес, които трябва да бъдат изпълнени. Близо половината от японските инвестиции в Европа в момента са насочени към Великобритания, където дейност имат Nissan, Honda и Mitsubishi.
Производителите на коли предупредиха още в седмицата след Brexit, че ако трудовият пазар се затвори, компаниите ще имат тежки проблеми. Автомобилната индустрия на Острова отбеляза рекордни приходи от 71 млрд. паунда за 2015 г., което е скок от 7.3% спрямо предната година. Тези темпове обаче няма как да бъдат запазени, ако свободното движение на работна сила в Европейския съюз бъде спряно. Директорът на Асоциацията на производителите и търговците на моторни превозни средства Майк Хауес коментира през юни, че стабилността на автоиндустрията във Великобритания е под сериозен риск след референдума. В сектора на Острова работят над 800 хил. души. По негови думи връзката с Европейския съюз е най-важната за производителите на автомобили и за тях ще бъде невъзможно да си осигурят достатъчен брой работници, ако потокът от ЕС спре.
По данни на ЮНЕСКО България е втора след Германия по процент на завършващите висше образование с инженерни специалности. Друга страна, която ще бъде особено търсена, е Румъния, където Renault вече има изградена производствена и развойна дейност, инженерен екип и тестови центрове, в които е инвестирала над 2.3 млрд. евро. В северната ни съседка за френската компания работят над 16 хил. души.
Франк Смийкс, партньор в DHR, коментира, че референдумът във Великобритания е засилил
търсенето на нови възможности за индустрията в Източна Европа, която обичайно се развива на високи обороти. "За някои играчи в сектора оставането във Великобритания вече не изглежда смислено решение в дългосрочен план предвид високата им обвързаност с европейските операции", казва той. Освен Renault Jaguar и Audi също вече имат дейност в Източна Европа.
Производителите на автомобили обмислят да преместят развойните си центрове от Великобритания към страни от Източна Европа след референдума в края на юни, когато британците решиха да напуснат Европейския съюз, съобщава Guardian. Целта е да се намалят разходите и да се понижат негативните ефекти от риска страната да остане извън единния европейски пазар. Компаниите за набиране на персонал вече са започнали да търсят квалифицирана работна ръка и мениджъри в България, Унгария и Румъния, които да оглавят екипи за изследователска и развойна дейност в региона. България ще бъде една от основните цели за пазара, след като по данни на ЮНЕСКО страната е втора след Германия в Европа по процент хора с инженерни дипломи.


description: Шведската Arcam и германската SLM Solutions са сред лидерите в създаването на 3D принтери за метал

title: General Electric купува две европейски компании за 3D принтиране

maintext:
Главният изпълнителен директор на General Electric Джеф Имелт иска по-бързо развитие за компанията
© BRIAN SNYDER
Сделките са част от желанието на индустриалния гигант да създава сама машините, които ще са ѝ нужни за производството на 3D части през следващото десетилетие. От General Electric обявиха, че чрез 3D принтиране конгломератът вече може да произвежда по-леки и по-сложни метални части с много по-ниски разходи, отколкото традиционното сглобяване. Джеф Имелт, главен изпълнителен директор на General Electric, обяви пред инвеститорите, че рано или късно големите компании ще пожелаят да се развиват по много по-бърз начин и General Electric трябва да е сред тях.
Двете цели на General Electric - Arcam и SLM Solutions, са сред лидерите в създаването на 3D принтиращи машини за метал. Всяка от тях има около 70 млн. долара оборот за последната година и разполага с близо 300 служители. В плановете на General Electric влиза и увеличаването на оборота на новия си бизнес до 1 млрд. през 2020 г. Офертите на General Electric повишиха стойността на акциите на SLM с 38%, а на Arcam - с 54%. Според анализатори от сектора General Electric плаща висока цена, за да получи достъп до технологията – Arcam е оценена на 700 млн. долара, докато SLM достига цена от 760 млн. долара, като и двете оферти са за изплащане на сумите изцяло в брой. Чрез евентуалните си нови придобивки General Electric може също така да стане и доставчик на подобен вид машини.
General Electric ще се разрасне на пазара на 3D принтиране, след като обяви, че има намерение да купи две европейски компании в сектора за обща сума от 1.4 млрд. долара. По този начин американската компания ще разшири възможностите си за 3D направа на самолетни компоненти и други части. От компанията съобщиха във вторник, че са отправили първоначални оферти към шведската Arcam AB и германската SLM Solutions Group. General Electric смята да удвои инвестициите си за иновативни производствени технологии. Досега тя използваше 3D принтирането за създаване на горивни накрайници, които използва в най-новата си линия двигатели за пътнически самолети.Движещата сила зад експериментите на конгломерата с нетрадиционно производство е огромният бизнес със самолетни двигатели, но иновативната технология вече минава и в други сектори на General Electric. В момента тя се използва и в разработването на нови продукти в енергийния бизнес на компанията, както и в този с медицинско оборудване. Това съобщи Дейвид Джойс, главен изпълнителен директор на авиационния сектор на компанията. Очакванията са да бъдат закупени над 1000 нови 3D принтер машини през следващото десетилетие. Чрез обединението на двете малки фирми под крилото на General Electric от компанията очакват да намалят разходите си с 3 до 5 млрд. долара за всички сектори, след като технологията ще доведе до редуциране на средствата за дизайн и материали.


description: Уникредит Булбанк финансира с общо 2 млн. евро първите седем компании по новата си програма

title: Банката като ускорител за стартъпи

maintext:
Темата накратко:
- Седем стартиращи компании получават 2 млн. евро финансиране от Уникредит Булбанк, а до края на годината броят им може да се удвои
- За пръв път банка се включва в този тип най-рискови инвестиции и заявката е подкрепата за малките компании да продължи
- Помощта й е от значение за оцеляването на десетки малки фирми, които имат потенциал да стъпят на глобалните пазари
- С това се запълва вакуумът, настъпил с пресъхналото финансиране от фондовете Launchub и Eleven.
3 компании вече усвоиха кредити от по 200 и 300 хил. евро.
При определени условия заемите могат да се превръщат в дялово участие за банката.
Филип Генов, Уникредит Булбанк: В близките месеци ще удвоим броя на сделките
Защо едва сега сключвате първите си договори?
Искахме да направим няколко допълнителни стъпки, за да сме спокойни, че инвестиционният процес е напълно съвместим с европейската и българската банкова регулация.
С какво ви спечелиха компаниите, които получиха подкрепа дотук?
Това са все фирми, които имат потенциала да постигнат много, включително и на международно ниво. Например Sensika Technologies. Продуктът им е изключително добър и определено е в топ три глобално. Освен това екипът е много способен да развие бизнеса и се справя много добре. В другата компания - Playground Energy, открихме съчетание, което рядко се получава в бизнеса, но на тях им се е получило забележително добре - да правиш неща, които са икономически интересни и едновременно с това носят някаква кауза и нещо благородно. Друга компания, която ни впечатли, е Coursedot, която се занимава с IT обучения и също притежава талантлив екип.
Всички подкрепени ли са от технологичния сектор?
Не сме концентрирани само върху технологиите. В момента помагаме на компания, която се занимава с медицинска биометрика. Помагаме на друга, която се занимава с дейност в сферата на транспорта, разглеждаме проекти в хранително-вкусовата промишленост и т.н.
Има ли нещо стандартизирано във финансирането, което предлагате?
Единственото е минималната доходност, която търсим. В момента успешните български фирми правят над 10% годишна възвращаемост на своя капитал. Това, което правим ние, не е кредитиране, а дялово инвестиране, чиято философия е различна. Във всеки един от тези проекти ние можем да направим нещо като партньорство.
Какъв портфейл очаквате да сте направили до края на годината?
Дотук сме селектирали 7 измежду 40 разглеждани компании. Не преследваме някаква цел, но определено смятам, че в близките месеци ще удвоим броя на сделките. При всяка от тях залагаме хоризонт от 2-3 години, в който приемаме, че бизнесът й ще се развие.
Какви са вариантите след това?
Най-лошият вариант е бизнесът да не се получи. Втори - нещата да се случат по план, при което можем да обърнем заема в един нормален кредит. И вариант три е да се стигне до изход от инвестицията, при която конвертираме заема в дял. Болшинството от предприемачите се целят именно в третия вариант, доколкото той е свързан с продажба на стратегически инвеститор и носи най-големи ползи за всички.
Константин Христов, Sensika Technologies: Изразходваме много пестеливо парите си
Какви са клиентите ви?
Нашите потребители са основно големи и средни по размер компании. За момента са 44 в България и в чужбина.
Какво ви отличава от конкурентите?
Всички готвят с една и съща вода, но резултатът е различен. Ние уловихме нещо много ценно в България - когато започнахме, наши клиенти станаха всички много големи компании, които си имат собствен инструмент за анализ на данни, предоставен от централите им - Microsoft, IBM, Proctеr & Gamble. Причината за това се оказа българският език и специализацията ни на събиране на информация от български източници. Когато разбрахме това, Sensika направи една много смела крачка - тръгна да се разраства на изток, а не на запад.
Отидохме в Турция, за да проверим имаме ли възможност да работим и там, и видяхме, че още по на юг имат същия проблем с по-особения език - арабския. Затова отидохме в Дубай. От началото на годината имаме първите клиенти там. Реално ние взехме българския модел и го изнесохме там. За добро или лошо, точно в този момент България бе на пътя на емигрантска вълна, с която дойдоха много добре образовани и квалифицирани хора с майчин език арабски.
По света има 625 млн. души, които говорят арабски език. Това са 29 пазара, които могат да се разработват само с един език. С помощта на сирийските ни колеги адаптирахме алгоритмите си на арабски език, така че да правят анализи.
Колко струва услугата ви?
Имаме клиенти с по 500 долара на месец и такива до над 30 хил. долара на месец. Цената зависи от потребностите на клиента. Българските компании, макар да са големи, като Microsoft и Ikea, имат малък пазар. В същото време град като Дубай е глобална туристическа дестинация и има глобални нужди. За Дубай има близо 120 хил. съобщения на ден по социалните медии, докато общо за България най-голямата компания прави не повече от 1800 - 2000 съобщения на месец.
Колко можете да пораснете?
Потенциалът на българския пазар е малък. Целевите ни пазари са с изключително глобални нужди, които имат възможност да финансират.
Защо не потърсихте финансиране там?
Потърсихме и точно когато имахме изявен интерес от инвеститори, дойде връзката с Уникредит Булбанк.
Успяват ли да покрият нуждите ви предоставените 200 хил. евро?
Толкова поискахме ние. Аз съм бил в ситуация, в която съм имал по-голяма инвестиция, отколкото ми е била нужна и знам колко развращаващо може да действа това. Sensika е компания, която много пестеливо разходва парите си и предпочита да ги получава от пазара и клиентите си, отколкото да ги взима наготово.
Лихвата по предоставеното финансиране не е ли висока?
За нас е приемлива цена за това, което получаваме. От една страна, това е кредит, но има и допълнителен договор, който урежда условията, при които този кредит се превръща в equity (дялов капитал). Оттук насетне единственото, за което аз трябва да мисля, са продажбите, клиентите, разработването на продукти.
Какви са стратегическите ви цели за разрастване?
До 18 месеца искаме да постигнем 3% пазар от Gulf Cooperation Council - това са шестте богати пазара на Близкия изток. Това означава близо 130 - 140 от големите им компании общо. Към този момент версия 2 на Sensika трябва да е факт и да започне да генерира автономни продажби в сегмента малки и средни предприятия. Имайки 3% от този пазар, ние ще сме в състояние да погледнем още по на изток, където са още по-големите пазари като Индия, а след това още по на изток, където са Япония, Корея, Китай.
Имате ли вече предложения за откупуване на бизнеса?
Стратегически е грешно да се гледат такива предложения на този етап. Това е все едно да ми се роди дете днес и аз, преди да се съм се научил да го храня и обличам, да мисля за следващото. Не е естествено просто. Нека първо да храносмелим сегашната промяна и тогава ще мислим за следващото. В този момент не набираме капитал и така ще е поне в следващите шест месеца.
Христо Алексиев, Playground Energy: С банката като партньор за нас се отварят много врати
Как ще развивате компанията с финансирането, което получавате?
Това, с което ще ни помогне финансирането от банката, е да доизградим и развием мрежата си от дистрибутори по света. Второто е разработването на нови изделия, тъй като в момента инвестираме в няколко и това поглъща финансови ресурси. В момента имаме три основни изделия, като в много близко бъдеще ще можем да предложим на пазара още две. Освен това смятаме да направим приложение за мобилен телефон, което ще се свързва с нашите клатушки и ще отчита колко енергия са произвели децата. Така ще може да се организират състезания кое дете или коя площадка е направила най-много енергия. Това пък може да стимулира кооперативност сред децата.
Къде продавате в момента?
Изпращаме продукцията си на три континента: Австралия, Европа и САЩ.
Какво очаквате да получите от банката като подкрепа освен парите?
В сътрудничеството с Уникредит Булбанк ние виждаме повече от един слой на партньорство, не е само финансовият. Имайки я на своя страна, за нас се отварят много врати. Не говоря за ходатайство, а за това да ти обърнат внимание.
Колко голяма е конкуренцията ви?
Това, което правим, ние сме го измислили, нямаме конкуренция. Ние правим генератор, който трансформира кинетичната енергия от движението на децата по клатушките в електрическа енергия, а нея вече я преобразуваме в светлина, звуци, музика. Нашата технология е като чипа на Intel - те не продават компютри, а чипове, които се влагат в различни компютри. Пазарът, на който сме ние, е подобен.
Какво ви кара да очаквате, че ще има търсене на продуктите ви?
Наши клиенти са общини, държави, частни училища, детски градини, ясли. Това, което би ги стимулирало да погледнат към нашите изделия, от една страна е проблемът с наднорменото тегло при децата. Установено е, че през последните 30 години делът на децата с такъв проблем от 6% е скочил на 18-20% в развитите индустриални държави. Затлъстяването като проблем е възникнал по две основни причини - първата е в храните, които ядат децата, а втората е обездвижването - през 80-те години то бе по линия на видеоигрите, а през 90- те бяха електрониката и компютърните игри.
Имате ли доказателство, че вашите изделия работят срещу затлъстяване?
Научно не сме го доказали, това е нещо, което предстои. Но детската ни площадка в "Музейко" нагледно показва, че нашите клатушки стимулират децата да се движат повече. Там имаме blue tooth връзка с фонтаните и когато детето се люлее на съответната клатушка, се включва помпа на някоя от струите на фонтана. Не можете да си представите какво става на тази площадка! Някога, преди Nintendo, детската площадка е била гейминг платформата. Ние искаме да я върнем в XXI век.
Колко можете да пораснете с това подпомагане?
В момента сме двама съдружници и имаме четирима служители. Активно продаваме от осем месеца. Планът е в следващите три години да пораснем четири пъти.
Нямаше ли по-изгодни варианти за финансиране от банката?
В момента липсва сериозно последващо финансиране за компании, които са стартирали, но още не са на печалба. Може би след две години ще сме във фаза, в която ще сме достатъчно стабилно предприятие, но засега това бе най-добрата възможност.
Съвсем доскоро идеята банка да финансира стартиращ бизнес изглеждаше невъзможна за изпълнение. Затова и технологичните стартъпи разчитаха на дялови инвеститори, бизнес ангели и специални фондове като тези на Eleven и Launchub. За няколко години акселераторите помогнаха на близо 200 фирми в България. Финансирането, което предлагаха те обаче, свърши. Сега в този сегмент на пазара влиза най-голямата банка в страната - Уникредит Булбанк.След девет месеца на подготовка и изпипване на юридически детайли, тя започна да финансира компании, които имат потенциал за растеж, но са твърде малки, за да осигурят нужния им ресурс за това сами. Моделът й е да дава специален кредит на стартиращото предприятие, който може да се обръща в дял от компанията след време. В първата вълна на одобрени за финансиране попадат седем кандидати, които ще получат общо близо 2 млн. евро. Перспективите са до края на годината броят на подпомогнатите стартъпи да се удвои.Специалната програма на Уникредит Булбанк бе структурирана в края на миналата година с цел да подпомага стартиращи компании без история и продукт, но с амбиции да предложат нещо иновативно на пазара. Целевата група са малки и средни бизнеси, които са твърде рискови за конвенционалното банкиране, но пък са перспективни за печалба, ако в тях се навлезе на принципа на дяловото инвестиране.На практика банката инвестира собствен капитал в стартъпите. Той е провизиран така, че каквото и да се случи с кредитите, това да не се отрази върху останалите й клиенти. Финансирането няма вида на стандартизиран банков продукт, еднакъв за всички, а се договаря с различни параметри за всеки стартъп. Обикновено хоризонтът на подпомагане е две до три години. Цената му също зависи от сектора, в който работи компанията кандидат. "Ние търсим доходност, която да е съпоставима с възвращаемостта на активите в индустрията, в която инвестираме", обяснява Филип Генов, който освен ръководител на проекта е и първи вицепрезидент на Уникредит Булбанк. В секторите, към които е насочена програмата - информационни технологии, хардуер, услуги и продукти за потребителите, средната възвращаемост на капитала е от порядъка на 15 - 30%. При договарянето на лихвата обаче влияние оказва и цената, на която предприемачите са били финансирани от фондовете досега. За първите три вече усвоени кредита по програмата доходността, която изисква банката, е 9.75% на годишна база за тригодишен срок.При този продукт предприемачите нямат плащания по погасителен план за периода. Когато настъпи падежът, има вариант за преобразуване на заема в обикновен банков кредит или в дялов капитал. По думите на Генов стремежът е банката да не влиза с повече от 20% в дадена компания.Съпоставено с обикновеното кредитирате, това изглежда по-скъпо, но програмата привлича интерес - дотук тя е имала 40 кандидата. Причина за това са допълнителните екстри, които консултантите по бизнес развитие предлагат на компаниите през целия срок на партньорството.Засега банката не е направила някакви нови открития на пазара. И трите стартъпа, които са усвоили финансиране, са добре познати компании от портфейла на Eleven. Това саPlayground Energy, Sensika Technologies и Coursedot.Зад Playground Energy стоят три години история и обединените усилия на Христо Алексиев (съосновател и на друга успяла българска компания - Walltopia) и Илиан Милинов, който е индустриален дизайнер от световна величина. Техният продукт е технология, която се влага в съоръженията на детските площадки и превръща кинетичната енергия от играта на децата в електричество, което се преобразува в светлини и звуци. Такива иновативни детски площадки има вече не само в България, но и по света. Големи почитатели на компанията има в скандинавските страни. За нея работят шест човека, които на месец изработват около 30 - 40 изделия, предназначени основно за чужбина. С финансирането от 200 хил. евро Playground Energy ще развие дистрибуторската си мрежа и ще инвестира в нови изделия.Към глобалния пазар се цели и Sensika Technologies, чийто основател Константин Христов се е отказал от голямото инвестиционно банкерство заради страстта към технологиите. Това не е първият му стартъп, но е най-успешният досега. Създадената от екипа му технология събира информация от онлайн базирани източници, хомогенизира я и я анализира. Така даден клиент би могъл да си отговори на въпроса доколко клиентите му са доволни от услугата, която предлага, намират ли я за скъпа и дали даден партньор е подходящ за сключване на важна сделка."Компаниите са като подводници, те не навигират визуално, а чрез сонара си анализират дали наблизо няма скала, в която да се блъснат. Нашата система е като сонара, който сканира околната среда и връща сигнали, които са релевантни за компаниите и им помагат да се позиционират спрямо определени бизнес показатели. Така те знаят дали имат добро изпълнение на целите, които преследват, и дали вземат правилното решение", обяснява Христов.На този етап Sensika е финансирана с 200 хил. евро от Уникредит Булбанк и ще използва средствата, за да развие бизнеса си на изток. Добри перспективи за успех дават настоящите клиенти като Abu Dabi National Oil Company, Аramco, общината на Дубай, правителсвото на ОАЕ, Министерството на околната среда и климатичните промени ОАЕ. Любопитен детайл за компанията е, че импулсът за разгръщане именно на изток дават висококвалифицирани кадри от Сирия, които се озовават в България с първата бежанска вълна и намират прием без предразсъдъци в Sensika. Сега й помагат да заеме нишата на "сложните" езици, пропусната от глобалните й конкуренти.Третата компания, усвоила кредита от 300 хил. евро, е Coursedot, която предлага курсове в областта на информационните технологии. За миналата година е направила продажби за над 500 хил. лв. според основателя й Теодор Панайотов. Портфолиото включва над 40 хил. курса, които се предлагат в цял свят. Партньори са 240 трейнинг компании, както и 1500 индивидуални обучители от 73 държави."Цялата тази мрежа ни дава възможност да дадем на нашите клиенти IT обучения, които имат оптималната за клиентите ни комбинация от цена, локация, дати и начин на провеждане (онлайн или на място)", обяснява Панайотов. Бизнесът на Coursedot се движи от 7 човека, като до края на годината целта е екипът да се увеличи на 13-15 души."Ще използваме финансирането, за да подсигурим растежа на компанията. Конкретно – излизане на нови пазари, наемане на нови хора, установяване на партньорства, разработване на нови продукти и услуги. На път сме да направим най-голямата в света пазарна среда за IT обучения и да демократизираме цяла индустрия. Финансирането от банката ни дава така нареченият runway на компанията – време, в което да се фокусираме върху разработването на продукти, услуги и партньорства. Преди да имаме финансиране, растежът ни беше лимитиран от ресурсите, с които ние лично разполагахме", разказва предприемачът.По думите му ценното на партньорството с Уникредит Булбанк не са само парите. "То автоматично ни прави по-надеждни за настоящи и бъдещи партньори и клиенти. Отговорът на въпроса Who are you (Кои сте вие) e малко по-лесен", убеден е Теодор Панайотов.


description: Росен Плевнелиев посрещна 11 европейски държавни глави в Пловдив; Порязаха Бъчварова за реформите в МВР; Няма орязване на евросредства за България; Само два сигурни кандидата за концесията на летище София; Примирието в Сирия засега се запазва

title: Какво се случи през седмицата

maintext:
© Reuters
Кандидатурата на
Ивайло Калфин
за президент
бе
издигнат
а
от лявоцентристка коалиция "Калфин - президент", в която влизат партиите АБВ, движение "Гергьовден", ГОРД, "Партия на Зелените", Българска партия "Либерали", федерация "Активно гражданско общество" и "Обединен блок на труда - български лейбъристи". От АБВ обявиха, че номинацията им за вицепрезидент ще стане известна до 10 дни. Калфин доскоро бе вицепремиер и министър на труда в правителството на ГЕРБ. През май той подаде оставка, но не заради несъгласие с политиката на кабинета, а в изпълнение решението на националния съвет на АБВ да оттегли подкрепата си за ГЕРБ. При обявяването на кандидатурата му в четвъртък Калфин заяви: "ГЕРБ ни е конкурент. Другите са ни опоненти." Управляващата партия все още не е номинирала претендент, а другите основни кандидати са Красимир Каракачанов и Явор Нотев, издигнати от ПФ и "Атака", Румен Радев с вице Илияна Йотова от БСП, Трайчо Трайков и Съби Събев за РБ, както и Татяна Дончева и Минчо Спасов от коалицията "Движение 21" и НДСВ.
Заявени ключови реформи в МВР продължават да отпадат от проекта за промени в Закона за МВР, който чака второ четене. Законопроектът бе внесен от МВР през февруари т.г., но срещна силна съпротива и от полицейските синдикати, и от депутати от различни групи, включително и от ГЕРБ начело с Цветан Цветанов. В парламента бяха депозирани серия от законопроекти от всички парламентарни групи, а министър Румяна Бъчварова бе принудена да направи редица компромиси.
По време на обществено обсъждане в парламента, организирано от парламентарната комисия по вътрешна сигурност и обществен ред във вторник, стана известно, че МВР ще оттегли голяма част от основните си предложения преди второто четене. Обезщетението при окончателно напускане на системата остава в размер на 20 заплати вместо предлаганото намаляване на 12 заплати, платеният годишен отпуск остава 30 дни (вместо 25), запазва се статутът на Главна дирекция "Пожарна безопасност и защита на населението" и Академията на МВР. Назначенията в системата ще стават лично от министъра, без възможност той да делегира това на главния секретар.
Прокуратурата е пропуснала да повдигне редица обвинения срещу бившата председателка на Софийски градски съд (СГС) Владимира Янева по делото "Червей". Това става ясно от публикуваните в петък мотиви на съда по това дело.
През януари тази година състав на СГС с председател съдия Иван Коев като първа инстанция осъди Янева на една година условно, след като я призна за виновна за незаконно издадени от нея разрешения за подслушване над максималния срок. Тодор Костадинов, бивш шеф на "Вътрешна сигурност" в МВР по времето на министър Цветлин Йовчев, беше осъден на глоба за неправомерен достъп до информационните системи на МВР.
Мотивите на съда на практика потвърждават казаното от самата Янева в изтеклите в края на 2015 г. записи на разговори между нея и колежката ѝ Румяна Ченалова. В тях бившата председателка на СГС преразказва свой разговор с главния прокурор Сотир Цацаров за воденото разследване срещу нея: "Но, каза, имай предвид, че мен Бойко ме извика, каза ми да те опраскам. Аз му казах, че на мен глупости не ми се правят. Популистки ходове не ми се предприемат И ще гледам да завоалирам нещата, така че ако има някакво нарушение, все едно тебе са те подвели."
В мотивите на СГС на няколко места се отбелязва, че прокуратурата е пледирала за нарушения на Янева, за които всъщност не са ѝ били повдигнати обвинения - че тя не е имала правомощия да разрешава прилагане на специални разузнавателни средства (СРС) на територията на цялата страна, че е позволила използване на СРС за престъпления, за които законът не предвижда такава възможност, че е издавала разрешенията, без да се мотивира, само с параф върху искането.
От мотивите става ясно още, че разработката "Червей" е била използвана за прикриване на незаконни действия на ръководството на МВР по време на правителството на Пламен Орешарски. Министър Цветлин Йовчев дори издал заповед, с която дал на трима служители на ДАНС разрешение за "четене и дейности" до всички информационни системи на МВР, включително и за Шенгенската информационна система, през която България има достъп до информационните масиви на всички държави от ЕС.
Парите за България за догодина няма да бъдат намалени, потвърдиха от Европейската комисия пред "Капитал". В понеделник Reuters съобщи, че бюджетът на ЕС за 2017 г. предвижда намаляване на фондовете за най-бедните региони и увеличаване на парите за миграция, сигурност и растеж. В България има няколко бедни района и новината предизвика бурен интерес. Става въпрос за решение на Европейския съвет, който е коригирал предложената още през юли от комисията бюджетна рамка. В нея наистина се намаляват предвидените плащания за регионалните и кохезионните фондове през 2017 г. с 11.7 млрд. евро, но защото програмите тръгват по-бавно и няма достатъчно проекти.
Фотограф: Надежда Чипева
Само два са сигурните кандидати за концесията на летище София според три независими източника на "Капитал". Това са турската TAV и германската Fraport, която от години оперира летищата във Варна и Бургас. Двете компании са активно проучващите държавното дружество в т.нар. дигитална информационна стая (online data room), където на кандидатите се предоставят нужните разяснения и финансови данни. На кантар е решението за участие на обединение между турската Limak и руската ВТБ, а с много малък шанс да се включат са испански, ирландски и швейцарски оператори.
Класация България изостава с три места в последната класация "Икономическа свобода по света 2016" на института "Фрейзър". Страната ни дели 45-а позиция заедно с Израел, Монголия и Никарагуа. Най-проблемната област продължава да е съдебната система. Индексът измерва степента на икономическа свобода, като анализира политиките и институциите на 159 държави на база данни за 2014 г. Спадът в позициите на България се дължи на повече включени държави в тазгодишната класация, както и на по-бързите темпове на подобряване на икономическата свобода в повечето икономики в сравнение със страната ни.
На първите две места тази година, както и миналата, са Хонконг и Сингапур.
През следващата година "Нетера" ще започне изграждането на новия си център за данни. Инвестицията в проекта на една от първите частни телекомуникационни компании в България ще бъде около 3 млн. евро, обяви Невен Дилков, собственик и изпълнителен директор на дружеството. Причината за разширението е, че за три години предишният се е напълнил, обяви Дилков. До два месеца ще стане ясно дали ще бъде построен един център до вече съществуващия в столичния квартал "Младост", или ще се изградят два отделни. "Нетера" разполага с общо три центъра за данни, като последното разширение е в края на 2013 г.
Фотограф: Георги Кожухаров
Световният лидер в производството на машини за опаковки - германската Multivac, направи първа копка на бъдещия си завод в индустриална зона "Божурище". Инвестицията е най-голямата в производство около София тази година, като в първата фаза ще се вложат 18.8 млн. евро. Проектът ще има и втори етап, през който ще бъде вложена същата или по-голяма сума, каза за "Капитал" изпълнителният директор Кристиан Трауман. Тоест общата инвестиция може да надхвърли 70 млн. лв.
За по-малко от три месеца виртуалните сделки с газ от Гърция вече са 100. По данни на "Булгартрансгаз" става въпрос за около 100 хил. куб. метра. Те станаха възможни в края на юни, когато българският и гръцкият газов оператор DESFA подписаха споразумение. Засега те са в тестови период, но от 1 октомври (или най-късно до началото на ноември) трябва да стане дългосрочна възможност. Интересът е голям, но търгуваните количества все още са пренебрежими на фона на общото потребление на страната и са по-скоро опит на търговци и потребители да тестват новата възможност.
Сделки и проекти
Германският конгломерат
придобива американския производител на семена, пестициди и хербициди Monsanto в сделка за 66 млрд. долара. Ръководството на германската компания е подписало и клауза за неустойка в размер на 3 млрд. долара при евентуално оттегляне, пише Financial Times. След сделката концернът ще стане най-големият производител в сектора на селскостопанската химия. Според анализаторите цената е твърде висока, което се отрази и на акциите на Bayer.
Строителният предприемач и бивш собственик на столичния ресторант "Крим" Явор Капитанов приключва с изграждането на голям СПА комплекс в село Баня, община Разлог. До средата на ноември трябва да е завършен проектът
, който е разположен на площ около 13 дка и включва 4-звезден хотел със 139 стаи, СПА зона и балнеологичен център. Комплексът ще се снабдява с топла минерална вода от близкото находище. Капитанов не пожела да каже каква е инвестицията в проекта, но предвид големината му сумата вероятно надхвърля 10 млн. лв.
Българската компания
навлиза на пазара на екипировка за водните спортове със собствени неопренови костюми. Дебютът е след 3-годишни усилия, свързани с разработка на продукти под марката Runawave, които да могат да се конкурират с установените на пазара марки на големите производители. Компанията е създадена в началото на 2014 г. с 10 хил. лв. собствен капитал, чийто едноличен собственик и изпълнителен директор е Георги Маринов. Runawave ще е позиционирана в средния и високия ценови сегмент, като работи с висококачествени материали на пазара, които внася от Тайван.
СВЯТ
Фотограф: Reuters
Клинтън е "здрава и годна" за президент
Демократическият кандидат за президент Хилъри Клинтън е "здрава и годна" за държавен глава, твърди лекарят й. В изявление се посочва, че тя "продължава да се подобрява", след като е диагностицирана с пневмония. Съветниците на Клинтън заявяват, че тя ще продължи с кампанията си, след като й прилоша през уикенда. Здравословното състояние на демократическия кандидат стана водеща тема в президентската надпревара, след като Клинтън се почувства зле и си тръгна от церемонията, отбелязваща годишнина от атаките от 11 септември.
Примирието в Сирия засега се запазва
В годишната си реч за състоянието на ЕС в Страсбург, председателят на ЕК Жан-Клод Юнкер призна, че "нашият ЕС е отчасти в екзистенциална криза", но съществуването му не е под въпрос. Той очерта сигурността и опазването на границите като приоритет, както и сформирането на "обща военна сила" на ЕС. Юнкер поиска до края на октомври по границите на България да бъдат разположени още 200 служители на граничната агенция Frontex. Председателят на ЕК призова за утвърждаване на комисаря по външната политика Федерика Могерини като единен външен министър на ЕС. Стана ясно също, че финансирането за инвестиционния план на ЕС ще бъде удвоено до 630 млрд. евро до 2022 г.
Великобритания ще строи ядрена централа с участието на Китай
Британският премиер Тереза Мей даде зелена светлина за строежа на ядрената електроцентрала Hinkley Point в Съмърсет на стойност 18 млрд. паунда след "преразгледано споразумение" с френската компания EDF. Проектът за централата временно беше спрян през юли, за да може новият премиер да разгледа притесненията за високата цена, недоказана технология и ролята на китайските инвеститори в него. Очаква се електроцентралата да задоволява 7% от вътрешното търсене на електричество. Това ще е първата нова ядрена централа във Великобритания от 1995 г. насам и трябва да замести старите мощности, които ще се извеждат от експлоатация. Китайското участие е при условие правителството да използва китайска технология при следващия проект за централа в Брадуел, Есекс. Оттук нататък обаче Великобритания ще държи "специален дял" във всички бъдещи проекти за нови ядрени централи, за да гарантира, че няма да се продават важни акции без съгласието на държавата и че Китай няма да получи твърде много контрол върху доставката на електричество в страната.
"Днес в Европа се сблъскват два противоположни свята: Европа от XIX век - на велики сили, които си играят на сфери на влияние, и Европа от XXI век - на върховенството на правото, мира и интеграцията." Това заяви президентът Росен Плевнелиев в своето слово при откриването на 12-aта годишна среща на президентите на страните от Европейския съюз от групата "Арайолуш", която се проведе в Пловдив. Тя бе посветена на бъдещето на обединена Европа, балканския регион, както и на предизвикателствата пред ЕС – миграционната криза, борбата с тероризма и Brexit. Българският държавен глава подчерта, че европейските граждани усещат нестабилността, създадена от множеството кризи. "Те очакват от нас, политиците, да действаме решително, да решаваме, а не да задълбочаваме проблемите", заключи президентът.Примирието в Сирия, което влезе в сила в понеделник, засега се спазва. Сирийската армия заявява, че си запазва правото да отговори на всяка провокация. Няколко бунтовнически фракции приветстваха договорката, но изразиха резерви относно прилагането й. И правителството в Дамаск, и опозицията са обвинявани, че са нарушили мира със спорадични атаки. Споразумението е описвано от американския държавен секретар Джон Кери като "последния шанс да спасим обединена Сирия". То бе постигнато в Женева след месеци на разговори между САЩ и Русия и изисква и двете страни да позволят достъп на хуманитарна помощ. Ако примирието се задържи, Вашингтон и Москва ще извършат въздушни удари върху милиции, включително "Ислямска държава в Ирак и Леванта" (ИДИЛ) и "Джебхат Фатах аш Шам" (новото име на фронт "Ан Нусра"). Сирийците в източната част на Алепо все още чакат пристигането на хуманитарна помощ. ООН твърди, че хуманитарните конвои са на турската граница и не могат да продължат, тъй като не са получили обещаните разрешителни от Дамаск.Юнкер поиска обща военна сила в ЕС


description: Според Лиляна Павлова държавата може да претендира нищожност на сделката за имота.

title: Областният на София подаде оставка заради Царските конюшни

maintext:
Областният управител на София, Веселин Пенев, подаде оставка в петък заради сделката за продажба на т.нар. Царски конюшни в центъра на столицата
© Надежда Чипева
С
БСП и ДПС в основата
В дъното на целия сюжет стои министърът на регионалното развитие в правителството на БСП Асен Гагаузов. С негова заповед преди 12 години държавата взима решение да замени сграда и 15% от терена на бившите Царски конюшни срещу три етажа от офис сградата на Янко Иванов на столичния булевард "Драган Цанков", където днес се помещава Комисията за защита от дискриминацията.
Малко след сделката Янко Иванов разбира, че целият терен е бил продаден от тогавашния областен на София Росен Владимиров (ДПС) на ливанския бизнесмен Газуан Шараф, а впоследствие ипотекиран в ПИБ. Започва дълга съдебна битка, която обаче приключва в края на 2014 г.
През януари 2015 г. Янко Иванов, който на практика е съсобственик на парцела заедно с държавата, се обръща към областния управител с искане за ликвидиране на съсобствеността.
порната сделка за т.нар. Царски конюшни в центъра на София, за която в четвъртък съобщи БСП, все пак струваше поста на областния управител на София Веселин Пенев (РБ) въпреки неговата убеденост, че това е предизборна атака. Пенев подаде оставка в петък след разговор с премиера Борисов, който сезира и прокуратурата за сделката, в която областният управител продаде държавния дял на съсобственика в имота - фирма на Янко Иванов, бивш управител на КТБ, за едва 658 хил. лв.Трима министри обявиха, че Пенев е действал еднолично и правителството не е било уведомено за сделката. Той беще издигнат на поста от партията на Корман Исмаилов НПСД, но Цветан Цветанов обяви Радан Кънев за отговорен, защото лидерът на ДСБ бил настоявал за назначаването на Пенев. Отговорността за решенията и действията на областните управители е на министър-председателя Борисов, отговори Кънев.Имотът от 7.5 дка на пъпа на София е продаден преди два месеца. От левицата нарекоха управленската коaлиция "сдружение за кражби и продажби", пропускайки удобно факта, че Иванов става съсобственик в имота след заменка по време на тройната коалиция, одобрена от министъра от БСП Асен Гагаузов.В петък регионалният министър Лиляна Павлова обясни, че нейното ведомство е дало отрицателно становище на запитването на областния управител за евентуална сделка, която е само за земята и не засяга сградите държавна собственост върху нея. Отрицателно становище е далo и земеделското министерство, което има собственост в парцела, а МВР не е казало мнението си, но е поискало областният управител да актува сградата, което той не направил. Според Павлова запазената собственост на държавата върху сградите й дава възможност да поиска от съда обявяване на сделката за нищожна или за обратно изкупване на земята. Все още не е решено какво да се прави. "По закон държавата е длъжна да ми предложи първо на мен като съсобственик този дял", коментира Янко Иванов пред "Капитал"."Искам да благодаря на БСП за това, че направиха публична тази сделка", каза в парламента Цветан Цветанов и допълни, че към имота е имало инвеститорски интерес за 20 млн. евро, докато Данаил Кирилов (ГЕРБ) е бил областен управител на София. Цената е значително по-висока от посочената ден по-рано пък от бившия областен управител от БСП РосенМалинов, който твърди, че преди 5 години имотът е бил оценен на 5.6 млн. евро.


description: Старият еврейски квартал в София, разположен между булевардите "Дондуков", "Васил Левски", "Сливница" и "Княгиня Мария Луиза", ще приюти дебютното...

title: Квартални истории

maintext:
Старият еврейски квартал в София, разположен между булевардите "Дондуков", "Васил Левски", "Сливница" и "Княгиня Мария Луиза", ще приюти дебютното издание на фестивала "квАРТал". Той ще представи архитектурни и образователни разходки, свързани с ключовите места в периметъра, прожекции, музика на живо, партита, кулинарни изяви, а целта е така да бъде преоткрито едно знаково за града пространство и да се покаже неизследвания му потенциал. Събитието, организирано от различни креативни организации клубове, ресторанти и галерии, ще се проведе между 16 и 18 септември.
Повече информация на facebook.com/kvARTal.kolektiv


description: До голяма степен ходът беше очакван от анализаторите, а нивото се запазва на 0,9%. В страната за основна се смята цената по дългосрочните кредити от...

title: Унгарската централна банка остави лихвите в страната рекордно ниски

maintext: До голяма степен ходът беше очакван от анализаторите, а нивото се запазва на 0,9%. В страната за основна се смята цената по дългосрочните кредити от централната към търговските банки. Още през юли тя заяви намерение да преразглежда монетарната си политика по рядко, за да стимулира кредитирането за домакинствата. Ефектите не се ограничават единствено в сферата на потреблението - основният индекс на капиталовия пазар в страната BUX е нараснал с 18.36% от началото на годината.


description: Ариадна Кастеянос за вдъхновяващите хора и привързаността към пианото преди гостуването си на Olé Festival

title: Да изпееш настоящето

maintext:
Илюстрация Увеличаване Автор: Jorge Calvo Смаляванеа>
Ариадна Кастеянос е първата испанка, която печели Presidential Award на престижния музикален колеж "Бъркли", а още с издаването на дебютния си албум е номинирана за "Грами". За нея ще чуете определения като "новата звезда в испанската музика".
На 6 октомври в рамките на първото издание на Olé Festival за нова музика от Испания и Латинска Америка Ариадна Кастеянос ще представи албума [MJU:ZIK] – съвместен проект с продуцента и перкусионист от Мадрид Ed is Dead.
С него Кастеянос отбелязва завой – вместо джаз, класика или фламенко тя обвързва способностите си на пианото с електронната музика. "Процесът вървеше от акустичното към електронното, от традицията към авангардното и именно затова звучи така различно..."
От семейството. Всички в него са свързани с изкуството, макар и никой професионално. Но до един ценят високо музиката, литературата, философията. Помня, че когато бях на пет години, влязох в едно музикално училище и видях огромен роял. Приличаше на Дракона на щастието от "Приказка без край". Исках да се кача, да полетя и да пътувам...
Когато го видях за първи път. Но с времето започнах да се идентифицирам с него, защото е като цял оркестър. Това е инструментът с най-много възможности и на него можеш да интерпретираш практически всички стилове.
Знаех, че е работил с много артисти, на които се възхищавах – Пако де Лусия, Висенте Амиго, Куинси Джоунс и много други. Аз просто потърсих контактите му в интернет и го преследвах, докато не ме прослуша. Останалото е вече история. Като отидох, в студиото бяха Буйка и Чано Домингес – репетираха. Като засвирих, те се приближиха и се заслушаха. Този момент означаваше много за мен.
Както казва Нина Симон, "ние, артистите, имаме задачата да предадем света такъв, какъвто е днес, да разкажем за този настоящ момент". Не за миналото. А технологията е част от нашия живот и електронната продукция отваря вратите към един нов свят, който е невъзможно да достигнеш по друг начин и в който един любопитен човек като мен би искал да се загуби.
Обожавам испанците, човечността им ме владее. Но харесвам и борбения и изтънчен характер на нюйоркчаните, както и класата и стила на музикалната индустрия в Лондон. Мисля, че след като си живял на толкова много места, винаги чувстваш липсата на някое от тях и винаги те провокира да видиш и усетиш и други.
Вдъхновяват ме живите същества, способни да се борят и да извадят най-доброто от себе си и от околните. Впечатляват ме хора, които прескачат своите бариери и надхвърлят очакванията и постигат грандиозни неща без значение в коя област. Да беше целият свят такъв – смел, борбен, в търсене на доброто, а не да е заклещен в своята версия 1.0.


description: Бирени марки от цял свят и музика на живо ще съпътстват новото издание на rtm + beer. Сред музикалните гости са британският хип-хоп изпълнител...

title: В името на бирата

maintext: Бирени марки от цял свят и музика на живо ще съпътстват новото издание на rtm + beer. Сред музикалните гости са британският хип-хоп изпълнител Hashfinger, диджеите Preddy Tendergrass oт Австрия и Funky Junkie от Сърбия. Кухнята на място ще бъде от Beats Street Food. Двудневното събитие, което тази година е съорганизирано с бирите "Ах!", започва на 11 септември от 14 ч. в клуб "Маймунарника" в Борисовата градина, а предходната вечер е откриващото парти в бар "Петък" с участието на 1000 Names от България, сетове на диджеи от Сърбия и музика на живо от лондонския електронен артист Mo Kolours. Повече във facebook.com/RtmBeerFestiva


description: "Капитал" ви представя мобилните приложения, които ни направиха най-силно впечатление

title: App-ове на седмицата

maintext:
DeskDock
DeskDock e едно от най-уникалните приложения, които ще срещнете през тази година. Чрез него може да споделяте мишката си между компютъра и смартфона си. Настройките са лесни и само за няколко минути можете вече да използвате мишката на телефона си. Така дисплеят ви става поредният монитор. Софтуерът е съвместим за Android от 4.1 нагоре и не е нужен руут. Има и професионална версия, която предлага още повече възможности.


description: "Кепитал консепт лимитед" имаше амбициозния план да набере до 6.9 млрд. лв.

title: Компанията зад проекта на Стивън Ло край Мусачево слиза от борсата

maintext:
Макет на проекта край софийското село, по-известен като българския Лас Вегас
© КРАСИМИР ЮСКЕСЕЛИЕВ
Проектът продължава, уверява инвестиционният посредник по емисията.
Лисата на активност не оправдава административната тежест според акционерите, което е и причината за напускане на борсата. Капиталът, който може да бъде набран чрез тях, имаше потенциала да достигне значителните за пазара 6.875 млрд. лв. Мениджмънтът на компанията тогава обяви, че ще разчита на чуждестранни инвеститори и че се разговаря с потенциални акционери от Китай, Малайзия, Хонконг и Сингапур.
Веселин Захариев от Mane Capital, които организираха предлагането на борсата, коментира за "Капитал", че проектът продължава. По негови думи "Кепитал консепт лимитед" все още преговоря с инвеститори от Източни Азия за включване в проекта. Това е и причина за липса на сделки с варантите, които не били насочени специфично към българския пазар. Инструментите са били емитирани, за да се включват поетапно чужди инвеститори с напредването на проекта.
Захариев не изключи повторно завръщане на компанията на борсата. Това ще бъде възможно обаче, ако проектът в крайна сметка навлезе в следваща фаза.
В края на август "Феърплей пропъртис" също заяви, че ще финансира строителните си проекти с варанти. Далеч по-скромната емисия от 232 млн. броя от инструментите ще дава право на придобиване на акции във фонда на емисионна цена от 1 лв. Компанията смята да използва набраните средства за дофинансиране на строежа на жилищни имоти в София, като не разчита на инструментите за пълното им финансиране.
Целта, подобно на тази на "Кепитал консепт лимитед", е постепенното привличане на инвеститори с нови проекти, които да ги подтикнат да упражнят правото си върху варантите
Компанията, която планира да изгради един от най-смелите китайски проекти в България - "Света София" край софийското село Мусачево (известен и като българското Макао или Лас Вегас), слиза от борсата. Акционерите на "Кепитал консепт лимитед" са гласували с пълен кворум прекратяването на публичния статут на компанията. Това става ясно от протокола на извънредното общо събрание, публикуван в бюлетина за борсова информация на Investor.bg.Борсовата авантюра в България на хонгонгския инвеститор от китайски произход Стивън Ло започна през 2014 г., когато придоби "Уелкъм холдингс" и го прекръсти на "Кепитъл консепт лимитед". През пролетта на миналата година дружеството издаде варанти, с които можеше да набере до 6.9 млрд. лв. Интересът към тях обаче беше минимален. Мотивите на инвеститора да използва борсата за финансиране беше желанието за пълна прозрачност, като беше обявено, че има и преговори с потенциални инвеститори. От дружеството обаче не изключват повторно листване на борсата, ако акционерите решат, че е необходимо.На БФБ - София, компанията имаше емисия от 1.375 млрд. варанта на цена от 0.001 лв. за брой. Притежателите на инструментите, емитирани на 22 юни 2015 г., имаха право в 6-годишен период да придобият акции в компанията на емисионна цена от 5 лв. Извън полагащите се на сегашните инвеститори варанти търговия с инструментите почти нямаше, като по-голямата част от тях не намериха собственици. До свалянето на емисията от борсата нямаше текущи поръчки за покупка или продажба на инструментите.Проектът "Света София" предвижда два хотела – с 5 и 4 звезди, с общо 4000 стаи, конферентен и изложбен център, най-големия закрит целогодишен аквапарк в Европа, молове с акцент върху традиционните български стоки, световни и азиатски марки, детски център, театър, концертна зала, в която да се провеждат и спортни състезания, изкуствено езеро по подобие на действащ комплекс в Макао, което да пресъздава Венеция, ботаническа градина с български рози.Предвиден е и параклис, като идеята е той да се превърне и в център за сватби. Бъдещите инвеститори наблягат и на паралела на проекта с Лас Вегас, без да акцентират върху строежа на казино. Самият Ло има мащабен бизнес в областта на имотите, развлекателната и хазартната индустрия в Хонконг.Като част от проекта "Кепитал консепт лимитед" придоби от Красимир Гергов и голф игрището "Света София" до софийското село Равно поле за 11 млн. лв., което трябва да е част от целия комплекс.Първоначалните намерения на Стивън Ло бяха в комплекса да се инвестират 1.5 млрд. евро, или 3 млрд. лв., но след това сумата беше увеличена. По неофициална информация идеята е в него да се привличат основно богати китайски туристи, които да купуват имотите.. Проспектът на компанията бе внесен в КФН, но регулатора го върна в началото на септември за корекции. От дружеството очакват процедурата да приключи до края на годината, а варантите да се появят на пазара през 2017 г.


description: Заплащанията може да бъдат задължителни и уговаряни на работното място

title: Допълнително възнаграждение за трудов стаж и професионален опит

maintext:
Казармата се счита за трудов стаж, но не и за професионален опит.
- трудовия стаж на работника или служителя, придобит в друго предприятие по смисъла на §1, т. 2 от ДР на КТ на същата, сходна или със същия характер работа, длъжност или професия.
например
следва да се признае стажът на работника от всички длъжности, свързани със счетоводни дейности, дори и на най-ниско ниво в йерархията на длъжностите – от отчетник счетоводство до управител счетоводни услуги.
- трудовия стаж, придобит в друга държава членка, на същата, сходна или със същия характер работа, длъжност или професия от работници или служители, които са български граждани или граждани на някоя от държавите членки, както и членовете на техните семейства, и зачетен като такъв съгласно законодателството на съответните държави
Условията, при които се зачита сходният характер на работата
длъжността или професията, се определят с
колективен трудов договор (
)
на браншово равнище
Министерския съвет (
МС
)
трудов
стаж и
професионален
ТСПО
върху месечната основна работна заплата. С КТД на браншово равнище се определя минималният размер на допълнителното трудово възнаграждение за трудов стаж и професионален опит за съответния бранш, а конкретният размер
може да бъде определен както
с
колективен трудов договор
, така и
,
а също и
Разбира се, в закона са определени минималните размери на допълнителното възнаграждение за ТСПО. Няма пречка с КТД, вътрешни правила или с индивидуален трудов договор да бъде определен по-голям размер на процента за ТСПО от определения законов минимум.
Допълнителното възнаграждение за трудов стаж и професионален опит се
заплаща за действително отработено време
в рамките на съответната месечна продължителност на работното време само по основното трудово правоотношение, а при непълно работно време - по всеки отделен трудов договор, до допълването им до съответната
нормална
Нап
ример
,
а
ко едно лице работи по основен трудов договор за 6 ч. дневно и в същото време има договор за допълнителен труд при същия или при друг работодател за 4 ч. дневно,
допълнително възнаграждение
, колкото е нормалната продължителност на работното време съгласно Кодекса на труда
.
С приемането на НСОРЗ през 2007 г. се направи разграничение между общ трудов стаж, зачетен по реда на КТ и Наредбата за трудовата книжка и трудовия стаж, и действително отработеното време. Допълнително възнаграждение
, въпреки че се зачита за трудов стаж
.
При формирането на трудовото възнаграждение освен договорената основна заплата участват и допълнителни възнаграждения. Съгласно Наредба за структурата и организацията на работната заплата (НСОРЗ) допълнителните възнаграждения могат да бъдат, най-общо казано, два вида. Първите са задължителни – определени в закон или друг нормативен акт, и се изплащат на работниците и служителите при наличие на законоустановените предпоставки. Вторите са незадължителни – уговаряни свободно между страните по трудовото правоотношение и изплащани на лицата при наличие на свободно договорените предпоставки. В чл. 12 от НСОРЗ като задължителна е определена добавката за придобития трудов стаж и професионален опит (ТСПО). Според тази разпоредба за придобит трудов стаж и професионален опит на работниците и служителите се заплаща допълнително месечно възнаграждение определено в процент върху основната работна заплата, договорена с индивидуалния трудов договор.За придобит трудов стаж и професионален опит се зачита стажът, признат по реда на Кодекса на труда, за времето, през което работникът или служителят е работил и продължава да работи в предприятието, в т.ч. на различни работни места и длъжности. В случаите по чл. 123 и 123а от КТ (при промяна на работодателя при сливане на предприятия, вливане на едно предприятие в друго и т.н.) при определянето на допълнителното възнаграждение за стаж и опит се зачита и времето, през което работникът или служителят е работил в предприятието преди промяната на работодателя. При определяне размера на допълнителното трудово възнаграждение за придобит трудов стаж и професионален опит работодателят отчита и:При назначаване на главен счетоводител- времето, през което без трудово правоотношение лицата са упражнявали трудова дейност и/или професия, която е същата или сходна с работата по сключения трудов договор, и са били задължително осигурени за общо заболяване и майчинство, инвалидност поради общо заболяване, старост и смърт, трудова злополука и професионална болест и безработица или за инвалидност поради общо заболяване, старост и смърт, общо заболяване и майчинство- времето, през което без трудово правоотношение българските граждани или гражданите на държава членка, както и членовете на техните семейства са упражнявали трудова дейност и/или професия на територията на държавите членки, която е същата или сходна с работата по сключения трудов договор в Република България, и са били задължително осигурени за общо заболяване и майчинство, инвалидност поради общо заболяване, старост и смърт, трудова злополука и професионална болест и безработица или за инвалидност поради общо заболяване, старост и смърт, общо заболяване и майчинство, съгласно законодателството на съответните държави.КТДили с вътрешните правила за работната заплата в предприятието. Минималният размер на доплащането за трудов стаж и професионален опит се определя отслед провеждане на консултации с представителните организации на работниците и служителите и на работодателите на национално ниво. С ПМС №147/2007 г. МС определи, че за всяка година придобитопит се полагат минимум 0.6 на сто парична добавка завъв вътрешните правила за работната заплата в предприятиетов индивидуалния трудов договор.месечна продължителност на работното време.за ТСПО по договора за допълнителен труд ще се изчисли пропорционално на възнаграждението за 2-та часа, които допълват работното време от основния трудов договор до 8 часа дневноза ТСПО се признава само за действително отработено време. Периодите на майчинство и дългосрочен неплатен отпуск не се зачитат за професионален опит. За мъжете – периодът на задължителната военна служба не се признава за професионален опит